Magnostadtin akatemia

**Magnostadtin akatemia** (マグノシュタット学院 *Magunoshutatto Gakuin*) on maailmankuulu taikuutta opettava koulu Magnostadtissa.

## Historia

Seitsemänkymmentä vuotta sitten, kun taikuuden saloja ei ollut vielä juuri alettukaan selvittää, Musta'simin kuningaskunnan kuningasperhe palkkasi noitia, kuten Matal Mogamettin. Noidat olivat tiedonjanoisia ja uskoivat, että taikuutta tulisi käyttää hädässä olevien ja goiden (taiattomien) avuksi. Siksi he muodostivat ryhmän tutkiakseen taikuutta ja kuinka käyttää sitä tehokkaasti. Lopulta he saivat pienen koulurakennuksen pyydettyään sitä kuninkaalta, ja siitä tuli myöhemmin akatemia.

Vuosien varrella goit alkoivat kuitenkin syrjiä noitia, ja kahden ryhmän välille alkoi muodostua eripuraa. Kun Musta'sim käytti noitia kilpenä sodassa Partheviaa vastaan, noidat suunnittelivat sisäisen kiistan aatelisten ja kansalaisten välillä taikuuden käyttämisestä. Kansan tuella akatemia sai lisää valtaa, ja he edistivät tutkimustaan voimakkaassa taikuudessa. Noidat ja kansalaiset kapinoivat ja hyökkäsivät aatelisia ja kuningasperhettä vastaan, ja nousivat lopulta valtaan. Akatemia jatkoi tutkimustaan ja nuorten noitien kouluttamista.

## Sisäänpääsy ja edistyminen

Oppilaat voivat ilmoittautua mukaan minä tahansa kahtenatoista jaksona kouluvuoden aikana. Noidan tulee näyttää taikakykynsä, jotta hänet voidaan sijoittaa kodoriin.

### Kodorit

Akatemia oppilaat jaetaan kuudelle tasolle heidän kykyjensä mukaan. Tasoja kutsutaan **kodoreiksi** (コドル *Kodoru*), ja niistä ensimmäinen on korkein ja kuuden matalin taso. Lukukauden alussa oppilaalle annetaan mitali, jossa oleva symboli merkitsee hänen kodoriaan.

### Iktiyar

**Iktiyar** (定期試験／修了試験 （イクティヤール） *Ikutiyāru*) on kahden kuukauden välein käytävä koe, jossa oppilas esittelee taikuuttaan yleisön edessä. Huonosti suoriutuvat erotetaan, ja pärjäävät nostetaan ylemmälle kodorille esityksestään riippuen. Vuoden lopussa toiseen tai sitä alempaan kodoriin kuuluvat jäävät luokalleen, mutta ensimmäiseen kodoriin kuuluvat jatkavat seuraavalle luokalle ja saavat toisen asteen kansalaisuuden.

### Taistelukokeet

Toisen ja ensimmäisen kodorin oppilaiden opettajat saavat valita, keitä oppilaista opettavat. Valinnan helpottamiseksi järjestetään taikataisteluita, joissa kaksi oppilasta taistelee toisiaan vastaan. Tavallisesti opettajat opettavat vain voittajaa, mutta jos molemmat oppilaat osoittautuvat erityislaatuisen taidokkaiksi, voidaan taistelu julistaa tasapeliksi, ja molempia osallistuja päätetään opettaa.

## Opetussuunnitelma

### Maref

Ilmoittautuessaan, ensimmäisen vuoden opiskelijoille annetaan lukujärjestys **marefistaan** (授業 （マレーフ） *Marēfu*), akatemian korkean luokan noitien antamista taikaoppitunneista. Opiskelijan käymä maref riippuu hänen kodoristaan. Kuudennen kodorin marefiin kuuluu ainoastaan kehonvahvistusharjoituksia opettaja Myersin valvonnassa, jotta opiskelijoiden kehot kykenisivät hallitsemaan vahvempaa taikuutta.

### Zemi

**Zemi** (研究室 （ゼミ） *Zemi*) on korkean tason maref. Suosituksia ja oppitunteja annetaan vain opiskelijoille, joiden odotetaan onnistuvan hienosti alallaan. Zemejä pidetään joka päivä tavallisten maref-tuntien jälkeen. Vähäisen ajan vuoksi opskelijat saavat valita vain yhden zemin. Siksi niiden, jotka saavat useampia suosituskirjeitä, tulee valita niistä vain yksi.

Akatemian tarjoamia zemejä ovat mm.:

* Rukhin ominaisuudet ja muunnelmat
* Teleportaation mahdollisuus
* Poikkeuksellisen taikuuden soveltaminen
* Ennustamisen hyvät ja huonot puolet
* Ruoan tuottaminen taikuudella
* Taian biologia
* Henkitutkimus
* Taikakalujen alkemia
* Goitutkimus
* Taika-armeijastrategiat
* Kahdeksannen tyypin korkean tason parannustaikuus
* Taikakalujen tuotanto

### Aatereformaatio

Aatereformaation kurssi oli erikoistunti, jonka pitivät koulun opettajat sekä rehtori Matal Mogamett, jossa hän painotti kärsimystä, jota noidat joutuivat kokemaan menneisyydessä ja syrjintää, jota he kokivat goiden käsissä, jotka pitivät heitä eri lajina. Kurssin tarkoituksena on muuttaa nuorten noitien näkemys goista ja kannustaa heitä rakentamaan noitien maata.

## Asukkaat

### Johto

#### Nykyiset

 Myers | Korkean luokan noita/opettaja
 Mohja | Korkean luokan noita

## Trivia

* Iktiyar (إختيار) on arabiaa ja tarkittaa "valintaa".